पाएं अपने शहर की ताज़ा ख़बरें और फ्री ई-पेपरडाउनलोड करें
जालंधर. डेरा सचखंड बल्लां में संत सरवण दास की बरसी पर मंगलवार को समागम का आयोजन किया गया। इस दौरान गद्दीनशीन संत निरंजन दास और संत सुरिंदर दास बावा मंच पर साथ-साथ दिखे। मगर देर रात करीब साढ़े ११ बजे अखबारों के दफ्तरों में डेरे के लेटर हैड पर प्रेस नोट जारी किया गया। डेरा मुखी संत निरंजन दास के नाम से जारी प्रेस नोट में संत सुरिंदर दास बावा के डेरे में आने पर पाबंदी लगाने की बात कही गई। हालांकि यह प्रेेस नोट नौ जून का है।
देर रात दोनों संतों से संपर्क करने की कोशिश की गई लेकिन बात नहीं हो सकी। कुछ नेताओं ने डेरे से सुरिंदर दास बावा को हटाने की बात कही। मगर डेरे के संचालन से जुड़े सेठ सतपाल मल ने बताया कि नौ तारीख को विवाद के बाद दोनों संतों के बीच समझौता हो गया था।
अखबारों मे दिया गया प्रेस नोट किसी की शरारत हो सकती है। डेरे में अब किसी तरह का कोई विवाद नहीं है। मंगलवार को दोनों ने समागम के दौरान धार्मिक साहित्य का लोकार्पण किया। इसके अलावा पूरे कार्यक्रम के दौरान दोनों एकसाथ रहे और उनमें किसी तरह के मतभेद नहीं है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn